als_Latn dik_Latn sag_Latn
Banorët e Britanisë së Madhe, Gjermanisë, Francës, Italisë dhe Spanjës mund të blejnë tani aplikacione Android-i përmes Amazon-it, njoftoi kompania të enjten në mëngjes.
Dyqani i Amazon-it për aplikacionet e Android-it u hap në SHBA në fillim të vitit 2011. Zgjerimi i tij në Evropë ka qenë i parashikuar prej një kohe të gjatë. Kompania iu ka kërkuar programuesve të paraqesin aplikacione për shpërndarje në Evropën Perëndimore që nga fundi i qershorit. Amazon tha se zgjerimi i mëtejshëm është planifikuar në të ardhmen.
Konkurrenca më e madhe e gjigandit të Shitjeve Online me pakicë në Evropë, si kudo, është Google Play, i cili tashmë ofron aplikacione me pagesë në rreth 130 vende dhe aplikacione falas në të gjitha vendet, përveç Iranit.
Nuk përflitet akoma nëse Amazon-i do të sjellë tabletin e saj Kindle Fire në Evropë së shpejti. Kompania ka shitur lexues elektronikë Kindle dhe libra elektronikë në Britaninë e Madhe që nga mesi i vitit 2010, në Francë që nga fundi i 2011 dhe në Indi që nga java e kaluar. Ajo gjithashtu shet libra elektronikë, por jo lexues elektronikë në Amerikën Latine. Amazon kurrë nuk ka bërë të disponueshëm tabletin e saj Android për shitje jashtë Shteteve të Bashkuara.
Ndoshta gjenerata e ardhshme e Kindle Fire, e cila mund të shpaloset në një konferencë shtypi nga Amazon javën e ardhshme, do të vazhdojë rrugën e saj në ujërat ndërkombëtarë.
(Herë të lexuara: 236)
als_Latn als_Latn als_Latn als_Latn als_Latn als_Latn